བོད་རྒྱལ་ཁབ་ཆེན་པོའི་རྒྱལ་གླུ།

བོད་རྒྱལ་ཁབ་ཆེན་པོའི་རྒྱལ་གླུ།
 རྒྱལ་གླུ། 
༄༅། །སྲིད་ཞིའི་ཕན་བདེའི་འདོད་རྒུ་འབྱུང་བའི་གཏེར། 

ཐུབ་བསྟན་བསམ་འཕེལ་ནོར་བུའི་འོད་སྣང་འབར། 

བསྟན་འགྲོའི་ནོར་འཛིན་རྒྱ་ཆེར་སྐྱོང་བའི་མགོན། 

འཕྲིན་ལས་ཀྱི་རོལ་མཚོ་རྒྱས། 

རྡོ་རྗེའི་ཁམས་སུ་བརྟན་པས། 

ཕྱོགས་ཀུན་བྱམས་བརྩེས་སྐྱོང༌། 

གནམ་བསྐོས་དགའ་བ་བརྒྱ་ལྡན་དབུ་འཕང་དགུང་ལ་རེག །

ཕུན་ཚོགས་སྡེ་བཞིའི་མངའ་ཐང་རྒྱས། 

བོད་ལྗོངས་ཆོལ་ཁ་གསུམ་གྱི་ཁྱོན་ལ་བདེ་སྐྱིད་རྫོགས་ལྡན་གསར་པས་ཁྱབ། 

ཆོས་སྲིད་ཀྱི་དཔལ་ཡོན་དར། 

ཐུབ་བསྟན་ཕྱོགས་བཅུར་རྒྱས་པས། 

འཛམ་གླིང་ཡངས་པའི་སྐྱེ་རྒུ་ཞི་བདེའི་དཔལ་ལ་སྦྱོར། 

བོད་ལྗོངས་བསྟན་འགྲོའི་དགེ་མཚན་ཉི་འོད་ཀྱི།

བཀྲ་ཤིས་འོད་སྣང་འབུམ་དུ་འཕྲོ་བའི་གཟིས། 

ནག་ཕྱོགས་མུན་པའི་གཡུལ་ལས་རྒྱལ་གྱུར་ཅིག། 
Category:རྒྱལ་གླུ།
Category:བོད་ཀྱི་རིག་གནས།